stanford-oval/wikipedia huggingface dataset:
רמי מימון
ביוגרפיה

רמי מימון נולד ב-1976 בתל אביב. למד לתואר ראשון BFA בבצלאל, אקדמיה לאמנות ועיצוב, ירושלים וב-Cooper Union of Art and Science בניו יורק. למד לתואר שני MFA בבצלאל, אקדמיה לאמנות ועיצוב, ירושלים.
מרצה במחלקה לצילום בבצלאל, אקדמיה לאמנות ועיצוב ובמדרשה לאמנות בבית ברל. חי ועובד בתל אביב.
עבודתו

יצירותיו של מימון נעות על הציר שבין צילום קלאסי לבין שחזור ובנייה מחדש של דימויים קיימים, תוך שימוש בחלל התצוגה כרכיב מרכזי בהבניית המבט והשיטוט של הצופה.
מימון בורא דיאלוגים, מטמורפוזות והכלאות בין מזרח למערב. הוא מהלך בתוך דפי ספרים של ההיסטוריה של האמנות, של הצורות ושל הדימויים המקומיים והאוניברסליים. אם מתוך מעשה של מחווה או של השחתה הוא מתערב, מסלף, מבליט ומבטל אובייקטים מצולמים והופך אותם לעבודות קולאז׳ ופיסול. לעיתים הוא מחזיר אותם שוב למצע צילומי כטפט קיר, או נייר צילום וחושף פרטים אינטימיים ושכבות ארכאולוגיות של המעשה האמנותי. מימון מכוון את עין הצופה יָמָּה וָקֵדְמָה במעין מסע נטול היררכיות, במצב מתמשך של התהוות ונדידה בין הקדום לעכשווי לקדום.
השכלה והוראה

מאז 2002 – מרצה במחלקה לצילום וחבר סגל בבצלאל, אקדמיה לאמנות ועיצוב, ירושלים
מאז 2007 – מלמד בפקולטה לאמנות – המדרשה, בית ברל
2015-2019 – מנהל היחידה לצילום בפקולטה לאמנות – המדרשה, בית ברל
תערוכות יחיד

1999 – "State of Emergency", בצלאל אקדמיה לאמנות ועיצוב, ירושלים
2002 – "Back in a Minute", גלריית סדנאות האמנים, תל אביב
2002 – ”אוסף פרטי 1", הגלריה בפקולטה לאמנויות – המדרשה, בית ברל
2003 – ”אוסף פרטי 2“, תוכנית התואר השני באמנויות, בצלאל אקדמיה לאמנות ועיצוב, תל אביב.
2004 – ”קרוב רחוק", גלריה טל אסתר, תל אביב
2005 – "The Pollinator", Bjcem-XII Biennial of Contemporary Art, Naples, Italy
2007 – ”הצוללן והדבורה“, גלריה נגא לאמנות, תל אביב
2008 – "Sunset", Installation at the IltisBunker, Kiel, Germany
2010 – "סלון", סלון ביתן הלנה רובינשטיין, מוזיאון תל אביב לאמנות
2011 – "White Night", Hinterhof space, Basel, Switzerland
2012 – ”ללא כותרת (דורה מאר)“, מיצב וידאו במכון שפילמן, פסטיבל הצילום השני, יפו
2014 – "Rudin Prize" Norton Museum of Art, West Palm Beach, Florida.
2014 – “מרחב”, מיצב וידאו בגלריה חזי כהן, תל אביב
2014 – "Nystagmus" project, Munich Volkstheater, Germany
2014 – ”קריאה נוספת”, הגלריה לצילום בפקולטה לאמנויות – המדרשה, בית ברל
2015 – ”קריאה נוספת”, מוזיאון תל אביב לאמנות, תל אביב
2015 – ” לתת בהם סימנים, גלריה חזי כהן, תל אביב
2018 – ”רוחך צד מערב“, גלריה עינגא, תל אביב
2019 – ”דיוקן עצמו", המשכן לאמנויות, עין חרוד.
פרסים ומלגות

1999 – מענק הצטיינות בלימודים, בצלאל אקדמיה לאמנות ועיצוב, ירושלים
2001-2002 – מלגת לימודים לתואר מתקדם באמנות, בצלאל אקדמיה לאמנות ועיצוב
2004 – מענק מטעם קרן יהושוע רבינוביץ׳ לאמנות
2007 – שהות אמן באקדמיה לאמנות לודג׳ פולין
2008 – RADIUS, Research-Based Art scholarship, Germany
2009 – פרס אמן צעיר מטעם משרד התרבות
2011 – IAAB and Culture-Scapes scholarship and residency, Basel, Switzerland
2013 – מענק מטעם מפעל הפיס
2014 – Rudin prize for emerging photography, Norton Museum of Art
2013 – The Critics Choice Award, Radical-Jung Festival, Munich, Germany
2015 – פרס לורן ומיטשל פרסר לצלם ישראלי צעיר, מוזיאון תל אביב לאמנות
2015 – פרס שרת התרבות.
אוצרות

1999 – "One Size Fits All", תערוכה עצמאית, סדנאות האמנים, ירושלים
2001 – ״Looking in Looking at”, ששים וחמישה אמנים בתוכנית לתואר שני, בצלאל, בצלאל אקדמיה לאמנות ועיצוב, הגלריה ללימודי המשך, תל אביב
2006 – “מיכל לנרט/8 חודשים/4 עונות”, גלריה לצילום בבצלאל אקדמיה לאמנות ועיצוב, ירושלים
2006 – “חולון עכשיו” (בשיתוף יוסי ברגר ודוד עדיקא), המרכז לאמנות דיגיטלית, חולון
2007 – “מיכל בן-טובים/בימים ההם, בזמן הזה”, גלריה לצילום בבצלאל אקדמיה לאמנות ועיצוב, ירושלים
2010 – תערוכת בוגרים, הפקולטה לאמנויות – המדרשה, בית ברל
2011 – תערוכת בוגרים, הפקולטה לאמנויות – המדרשה, בית ברל
2012 – ״קופסה שחורה״, במסגרת פסטיבל הצילום הבינ״ל השני, יפו
2013 – תערוכת בוגרים, הפקולטה לאמנויות – המדרשה, בית ברל
שאקו (יחידת מידה)

שאקו (ביפנית: 尺) היא יחידת מידה קדומה לאורך, בה נעשה שימוש בסין וביפן, שאורכה כיום 0.33 מטרים בסין, 10/33 מטרים ביפן ו-0.371475 מטרים בהונג קונג.
בדומה ליחידות מידה אחרות במזרח אסיה, גם יחידה זו התייחסה לצומח בטבע, ואורכה היה האורך הממוצע של מפרק במבוק.
השאקו התחלק ליחידות קטנות יותר שנקראו "צון" במנדרינית (寸) ובקנטונזית ו"סון" ביפנית.
ערכים כיום

בסין העממית הצ'י (מקבילו של השאקו) הוגדר בשנת 1984 כשקולה ל-1/3 המטר. בהונג קונג אורכה של היחידה הוא 0.371475 מטרים. יחידות אלה מכונות גם "רגל סינית" ו"רגל הונג קונגית".
ביפן, בשנת 1891 נעשה המעבר לשיטה המטרית והשאקו נקבע ל-10/33 מטרים (היינו 3.3 שאקו למטר). כך גם אורכו של השאקו בטאיוואן.
ערכים כיום > ערכים היסטוריים

אורך יחידת המידה השתנה לאור ההיסטוריה ונע בין 23.1 ל-32.3 ס"מ. סקר בריטי שנערך בשנת 1864 ציין כי השאקו מקביל ל-12.71 אינצ'ים שהם 32.28 ס"מ, אך לעיתים אורכו של השאקו היה 12.17 אינצ'ים (30.91 ס"מ).
ביפן, בטרם המעבר לשימוש בשיטה המטרית, היה אורכו של השאקו 35.5 ס"מ בשימוש רגיל, וכאשר מדדו אורכו של בד היה אורכו של השאקו 37.9 ס"מ (יחידה שכונתה "קוג'ירג'קו"). באדריכלות המסורתית היפנית נעשה שימש ביחידת השאקו, כאשר שישה שאקו היוו "קן" אחד, ועשרה שאקו היוו "ג'ו" אחד. ה"קן" שימש כיחידת המרחק בין עמודים בבניית מקדש בודהיסטי.
רכס יוז (אנטארקטיקה)

ערך זה עוסק ברכס הרים בשטח חסות רוס שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 גובה:  4,230 מ' 
 מיקום:  אזור הברית האנטארקטית,
 רכס הרים:  הרי המלכה מוד 
 אורך הרכס:  70 ק"מ 
 קואורדינטות:  84°30′S 175°30′E﻿ / ﻿84.5°S 175.5°E﻿ / -84.5; 175.5
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס יוז(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס יוז
 
רכס יוז (באנגלית: Hughes Range) הוא רכס הרים גבוה, בהרי המלכה מוד, בשטח חסות רוס, שבאנטארקטיקה.
גאוגרפיה

הרכס משתרע בכיוון צפון-דרום.
הרכס ממוקם ממזרח לקרחון קניון, בין המפגש בין קרחון ברנדאו וקרחון קלטי שמדרום לרכס, ועד הדום הקרח ג'ובינקו שמצפון לרכס.
לרכס שש פסגות בולטות, שהגבוהה בהן היא הר קפלן (שגובהו 4,230 מטרים מעל פני הים).
הר קפלן (שיא גובהו של הרכס), הוא החמישי בגובהו באנטארקטיקה.
גאוגרפיה > אתרים ברכס יוז

הר ברנן, הר ווטרמן, הר וקסלר, הר קפלן, מצוקי קמפבל, מישור ליין, קרחון גוד וקרחון קניון.
היסטוריה > גילוי הרכס

הרכס התגלה וצולם מהאוויר על ידי אדמירל המשנה ריצ'רד בירד בטיסת ב-18 בנובמבר 1929.
היסטוריה > מקור השם

שמו של הרכס ניתן לו על ידי הוועדה המייעצת לשמות אנטארקטיים, לבקשתו של בירד.
הרכס נקרא על שמו של צ'ארלס אוונס יוז (Charles Evans Hughes), שהיה מזכיר המדינה האמריקני, נשיא בית המשפט העליון של ארצות הברית, וייעץ לריצ'רד בירד.
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6 7  מידע גאוגרפי והיסטורי
↑  הרי אנטארקטיקה לפי גובהם
רכס לאנטרמן

| --- | --- |

 מידע כללי
 מיקום:  אזור הברית האנטארקטית,
 רכס הרים:  הרי באוורס 
 קואורדינטות:  71°40′00″S 163°10′01″E﻿ / ﻿71.6667°S 163.167°E﻿ / -71.6667; 163.167
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס לאנטרמן(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס לאנטרמן
 
רכס לאנטרמן או רכס לנטרמן (באנגלית: Lanterman Range) הוא רכס הרים המהווה את החלק הדרום מערבי של הרי באוורס, שבאנטארקטיקה.
הרכס תחום על ידי הקרחונים: רניק, סלדג'רס, בלק וקאנהאם.
היסטוריה > גילוי ומיפוי המצוק

המצוק מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר, שצולמו על ידי צי ארצות הברית בין השנים 1960–1962.
היסטוריה > מקור השם

שמו של המצוק ניתן לו על ידי הוועדה המייעצת לשמות אנטארקטיים.
המצוק נקרא על שמו של קומנדר ויליאם לאנטרמן (William Lanterman), שהיה קצין מטאורולוגיה במהלך מבצע קפיצה לגובה של צי ארצות הברית בין השנים 1959–1962.
אתרים עיקריים

| רכס לאנטרמן |
| --- | --- | --- |
| קרחונים | אור • האנטר • הושקו • לינדר • מאקינון • סלדג'רס |  |
| רכסים | ריילי |  |
| הרים | אדיקסון • אול בלאק • באוורס • ברנסטין • לאגרינג • רוול |  |
| מעברי הרים | האסקי |  |
לקריאה נוספת

• Gunter Faure, Teresa M. Mensing, , P 115
• G. Di Vincenzo, R. Palmeri, F. Talarico, P.A.M. Andriessen, G.A. Ricci, , Journal of Petrology, Volume 38, Issue 10, October 1997, Pages 1391–1417, https://doi.org/10.1093/petroj/38.10.1391
• R. Palmeri, F.M. Talarico, C.A. Ricci, , Geological JournalVolume46, Issue2‐3 Special Issue: Extreme metamorphism and continental dynamics: Guest Edited by M. Santosh, March ‐ June 2011, Pages 126-136, https://doi.org/10.1002/gj.1243
• Ruppel, Antonia; Läufer, Andreas; Crispini, Laura; Capponi, Giovanni; Lisker, Frank, , 19th EGU General Assembly, EGU2017, proceedings from the conference held 23-28 April, 2017 in Vienna, Austria., p.14182
• Capponi, Giovanni & Crispini, Laura & Meccheri, Marco. (1999), , ANTARCTIC SCIENCE. 11. 217-227. https://doi.org/10.1017/S0954102099000280
• Kim, D., Kim, T., Lee, J. et al., , Geosci J 22, 939–953 (2018) https://doi.org/10.1007/s12303-018-0055-7
• Ghiribelli, Barbara; Frezzotti, Maria-Luce; Palmeri, Rosaria, , European Journal of Mineralogy Volume 14 Number 2 (2002), p. 355 - 360, Mar 22, 2002, https://doi.org/10.1127/0935-1221/2002/0014-0355
• Christopher J. Adams, , Fütterer, D K, Damaske, D, Kleinschmidt, G, Miller, H & Tessensohn, F (eds.), Antarctica: contributions to global earth sciences, Springer, Berlin, Heidelberg, New York, 45-54 http://dx.doi.org/10.1007/3-540-32934-X
• J. D. Bradshaw, S. D. Weaver, M. G. Laird, , CircumPacific Council for Energy and Mineral Resources 2008 – Tectonostratigrahic Terranes of the Circum-Pacific Region, Earth Science Series, Number 1, 1985.
• Crispini, L.; Capponi, G.; Federico, L.; and Talarico, F., , (2007). Related Publications from ANDRILL Affiliates. 20. https://digitalcommons.unl.edu/andrillaffiliates/20
הערות שוליים

1 2 3 4  מידע גאוגרפי והיסטורי
| רכס אקספלוררז (רכס החוקרים) |
| --- | --- | --- |
| הרים | בנקס • טוקורואה • מארוויק • מילר • מקאלם |  |
| רכסים | היקס |  |
| קרחונים | אלוורז • אלט • אסטאחוב • ארויז • גרייסון • מורלי • מקלין • צ'וגונוב • קרואופורד • ראסטורגואב • שיהאן |  |
| רכס לאנטרמן |
| --- | --- | --- |
| קרחונים | אור • האנטר • הושקו • לינדר • מאקינון • סלדג'רס |  |
| רכסים | ריילי |  |
| הרים | אדיקסון • אול בלאק • באוורס • ברנסטין • לאגרינג • רוול |  |
| מעברי הרים | האסקי |  |
| מסיב מולאר |
| --- | --- | --- |
| קרחונים | אוויסון • זנית • ליפ ייר |  |
| מפלי קרח | טובוגאנרס |  |
| רכסים | אינסאזור |  |
| הרים | דנטיין • רוול |  |
| גבעות | ויזדום • קייניין |  |
| מעברי הרים | האסקי |  |
| רכס פוזי |
| --- | --- | --- |
| קרחונים | גרייבסון • מקלין • סמית'סון |  |
| הרים | דרייגר • מולאץ' |  |
| אתרים נוספים בהרי באוורס |
| --- | --- | --- |
| קרחונים, מפלי קרח והדומי קרח | קרחון אסטאפנקו • קרחון בארבר • קרחון גאנוץ • קרחון ואן לון • הדום הקרח סטאלינגר • מפל הקרח סלדג'רס • קרחון קארייר |  |
| רכסים | אדמס |  |
| הרים | ברוס • גואו • דואו • סוזה • סטאנוויקס |  |
| מפלי קרח | פלנסינג |  |
| נונאטאקים | מקנזי |  |
שובי לים

| --- | --- |
 סינגל בביצוע אילנה אביטל
 מתוך האלבום זינוק
 יצא לאור:  1979
 שפה:  עברית
 אורך:  3:18
 חברת תקליטים:  הד ארצי 
 כתיבה:  חמוטל בן זאב
 לחן:  שוקי לוי
 הפקה:  קובי אשרת
 
שובי לים הוא סינגל שהוקלט על ידי הזמרת הישראלית אילנה אביטל. הוא יצא לאור בשנת 1979, ורק לאחר כשנה נכלל כסינגל באלבום השלישי של אביטל, זינוק.
רקע וכתיבה

השיר נכתב והולחן על ידי חמוטל בן זאב ושוקי לוי והופק על ידי קובי אשרת. לשיר לא הופק וידאו קליפ רשמי, אולם ב-19 באוגוסט 2020 פורסם אודיו רשמי שלו ביוטיוב.
הצלחה

ב-11 בדצמבר 1979 נכנס השיר לראשונה למצעד הפזמונים השבועי של רשת ג' במקום ה-27. ב-5 במרץ עלה למקום הראשון. ב-2 באפריל, לאחר 16 שבועות רצופים, יצא מהמצעד. במצעד הפזמונים העברי השנתי ה'תש"ם הגיע "שובי לים" למקום ה-17.
אזכורים תרבותיים

בסדרה "החברים של נאור", הפרק "שובי שובי לים" עסק ברובו בשיר.
מיקומי שיא

|   ‏‏‏  מצעדים ודירוגים (1980)> מדינה |   ‏‏‏  מצעדים ודירוגים (1980)> מצעד |   ‏‏‏  מצעדים ודירוגים (1980)> מיקום שיא |   ‏‏‏  מצעדים ודירוגים (1980)>  |
| --- | --- | --- | --- |
|  ישראל | מדיה פורסט ישראל | – |  |
|  ישראל | רשת ג' | 1 |  |
|   ‏‏‏  מצעדי סוף שנה (1980)> מדינה |   ‏‏‏  מצעדי סוף שנה (1980)> מצעד |   ‏‏‏  מצעדי סוף שנה (1980)> מיקום שיא |   ‏‏‏  מצעדי סוף שנה (1980)>  |
| --- | --- | --- | --- |
|  ישראל | מדיה פורסט ישראל | – |  |
|  ישראל | רשת ג' | 17 |  |
הערות שוליים

↑  שובי לים - אילנה אביטל, יוטיוב
↑  המצעד השבועי של רשת ג' מן התאריכים 11–12 בדצמבר 1979, פזמונט
↑  המצעד השבועי של רשת ג' מן התאריכים 4–5 במרץ 1980, פזמונט
↑  המצעד השבועי של רשת ג' מן התאריכים 1–2 באפריל 1980, פזמונט
↑  מצעד הפזמונים העברי השנתי ה'תש"ם, פזמונט
↑  החברים של נאור - שובי שובי לים - מהדורה מיוחדת + מאחורי הקלעים, נבדק ב-2022-07-27
| אילנה אביטל |
| --- | --- |
אלבומי אולפן: לאהוב אותך • שלום חבר • זינוק • רגעים • בלי בושה • כיוונים נעלמים • ילד המחר • אותך... פעם שנייה • תוצרת צרפת • נוגעת באושר • הסיפור האמיתי
אלבומי אוסף: אוסף הזהב • סיכוי לאהבה
אלבומי רמיקס: Hey
סינגלים: "אותך" • "אמור" • "השיבה לי" • "שובי לים" • "פגישה ראשונה" • "לילה במדבר" • "מלכת הכיתה" • "‏כל שנה בסוף הקיץ" • "עוד ועוד" • "ירושלם" • "אבא אמא וארץ ישראל" • "רגעים" • "בזכות ימים כאלה" • "אור בקצה המנהרה" • "בוא אל החגיגה" • "די לי די" • "בלי בושה" • "אתה המלך" • "סוף הצד" • "ילד המחר" • "טוב שבאתם" • "יום חדש" • "עוד תראה אותי" • "ספק" • "תגיד שכן"
שעשועון

שעשועון הוא תוכנית רדיו או תוכנית טלוויזיה שבה המשתתפים מתחרים ביניהם במילוי משימות למטרת זכייה בפרס. שעשועונים רבים מבוססים על שאלות טריוויה, משימות קצובות בזמן, וכדומה, המוצגים על ידי מנחה התוכנית למתמודדים. הפרס בשעשועונים הוא, לרוב, פרס כספי או חפצים בעלי ערך.
פורמט זה החל בשעשועוני רדיו, ובראשית ימי הטלוויזיה התפתחו שעשועוני טלוויזיה משעשועונים דומים שהתקיימו ברדיו. שעשועון הטלוויזיה הראשון הוא Spelling Bee, ששידורו החל בשנת 1938. שעשועון הטלוויזיה הראשון ששודר בישראל הוא "זה הסוד שלי", ששודר בטלוויזיה הישראלית החל מ-1975 עד 1980.
וריאציות עיקריות של שעשועונים:
המתמודדים הם ידוענים / המתמודדים נבחרים מקרב הציבור כולו.
כל אחד מהמתמודדים מתמודד באופן אישי / המתמודדים מחולקים לקבוצות, המתמודדות זו נגד זו.
ההתמודדות היא בתחום ידע כללי המצריך בקיאות גדולה בנושאים רבים / ההתמודדות היא בכישורים כלליים, ללא דרישה לידע מובהק.
לזוכה ניתן פרס סמלי / לזוכה ניתן פרס ענק.
השעשועון מוקלט מראש / השעשועון משודר בשידור חי
השתתפות הצופים בבית היא בשיחת טלפון בשידור חי / השתתפות הצופים בבית היא באמצעות הדואר, המשיבון או אתר אינטרנט, והזוכה מוכרז רק בשידור הבא של התוכנית.
טכניקה נפוצה להגברת המתח בשעשועון היא הכפלת גובה הפרס עם כל תשובה נכונה, ואיפוסו עם תשובה לא נכונה.
ראו גם

חדשות-שעשועים
שעשועון היכרויות
שעשועון טריוויה
ריגוברטה מנצ'ו

| --- | --- |

 לידה:  9 בינואר 1959 (בת 65) Laj Chimel, Quiché, Guatemala
 שם לידה:  Rigoberta Menchú Tum 
 מדינה:  גואטמלה 
 תפקיד:  UNESCO Goodwill Ambassador 
 מפלגה:  Winaq 
 פרסים והוקרה:  פרס נובל לשלום (1992)  דוקטור לשם כבוד מאוניברסיטת סרגוסה (1995)  דוקטור לשם כבוד מאוניברסיטת לאס פאלמס דה גראן קנריה (2001)  פרס אונסק"ו לחינוך לשלום (1990)  פרס נסיכת אסטוריאס לשיתוף פעולה בין-לאומי (1998, 1987)  דוקטור לשם כבוד מהאוניברסיטה האוטונומית של מדריד  דוקטור לשם כבוד מאוניברסיטת טרומסה  דוקטור לשם כבוד מאוניברסיטת סביליה 
 
ריגוברטה מנצ'ו טום (riɣoˈβeɾta menˈtʃu Rigoberta Menchú Tum;‏ נולדה ב-9 בינואר 1959) היא פעילת זכויות למען ילידים בגואטמלה וכלת פרס נובל לשלום.
מנצ'ו, בת לבני הקיצ'ה (אנ') (קבוצה אתנית מבני המאיה), זכתה לפרסום עולמי בגיל 23 כאשר התפרסמה עדותה "אני, ריגוברטה מנצ'ו" בשנת 1983 על קורות חייה בצל מלחמת האזרחים שהתחוללה אז בארצה (1960–1996). מנצ'ו נרתמה למאבק על זכויות האינדיאנים בגואטמלה והפכה לאחד הקולות המייצגים של קבוצה זו באמריקות. בשנת 1992, בו בזמן בו ציין העולם 500 שנה לגילוי האירופאים את העולם החדש, זכתה מנצ'ו בפרס נובל לשלום, ובשנת 1998 זכתה בפרס נסיך אסטוריאס. בשנת 1999 פנתה מנצ'ו בדרישה שספרד תחקור את פשעי המלחמה ולאחר מספר ערעורים על פנייתה בקשתה אושרה. ועדה של האו"ם קבעה ב-1999 שההתקפות נגד אוכלוסיית הילידים הייתה בבחינת רצח עם. בשנת 2007 ו-2011 התמודדה מנצ'ו על נשיאות גואטמלה.
חיים אישיים

ריגוברטה מנצ'ו נולדה למשפחה ילידית עניה ממוצא קיצ'ה-מאיה באזור כפרי של גואטמלה. האזורים הכפריים היו נתונים לחסדיהם של בעלי קרקעות. משפחתה ומשפחות רבות נוספות נאלצו להגר לחוף במשך כמה חודשים בכל שנה כדי לחתוך קני סוכר כתוספת לפרנסתם. מנצ'ו זכתה לחינוך על-יסודי במספר פנימיות קתוליות. במהלך סוף שנות השמונים ותחילת שנות השמונים רבים מבני משפחתה עונו ונרצחו על ידי הצבא ומנצ'ו הייתה בגדר מבוקשת והתחבאה זמן ממושך במהלך שנת 1981. בשנת 1982 מנצ'ו ברחה למקסיקו שם מצאה מקלט בכנסייה קתולית בצ'יאפס. בשנת 1995, מנצ'ו התחתנה עם אנחל קניל הגואטמלי והביאה לעולם בן בשם מאש נאהואל ג'ה ("נשמת המים").
אקטיביזם

מנצ'ו לקחה חלק כאקטיביסטית בקמפיין נגד הפרות זכויות אדם שנעשו בידי הצבא הגואטמלי במהלך מלחמת האזרחים של המדינה, בין 1960-1966. בין 1979-1980, אחיה ואמה נחטפו, עונו ונרצחו על ידי הצבא הגואטמלי. אביה, ויסנטה, נספה בשריפת השגרירות הספרדית ב-1980, שהתרחשה לאחר שגרילות אורבניות לקחו שבויים והותקפו על ידי כוחות השיטור של הממשלה. ב-1984, אח נוסף בשם ויקטור נורה למוות לאחר שנכנע לצבא, עונה בידי החיילים, וניסה לברוח. בעודה בגלות במקסיקו, מנצ'ו המשיכה לארגן התנגדות לדיכוי בגואטמלה והמאבק לזכויות אינדיאנים. עשרות אלפי אנשים, רובם מבני המאיה, ברחו למקסיקו מ-1982 עד 1984, בשיאה של מלחמת האזרחים הגואטמלית שנמשכה 36 שנים.
בשנת 1982, היא פרסמה ספר יחד עם הסופרת והאנתרופולוגית הוונצואלית אליזבת בורגס, בשם "שמי הוא ריגוברטה מנצ'ו וכך נולדה התודעה שלי", אשר תורגם לחמש שפות נוספות כולל אנגלית וצרפתית. ספר זה הפך תרם לפרסומה ברחבי העולם בזמן הסכסוך המתמשך בגואטמלה.
מאז סיום מלחמת האזרחים בגואטמלה, מנצ'ו נאבקה להעמיד לדין חברי ממסד פוליטי וצבאי בגואטמלה. בשל העובדה שכמעט בלתי אפשרי להעמיד לדין בגואטמלה על פשעים שנעשו בזמן מלחמת האזרחים, היא פנתה לבית המשפט בספרד. ניסיונות אלו נעצרו כאשר בתי המשפט הספרדיים קבעו שהתובעים לא מיצו את כל האפשרויות החוקתיות בגואטמלה. ב-2006 ספרד קראה להסגרתם של שבעה חברי ממשלה לשעבר מגואטמלה, באשמת רצח עם ועינויים. בית המשפט העליון בספרד קבע כי מקרי רצח עם שהתבצעו מחוץ לאדמת ספרד יוכלו לעמוד לדין בספרד, אפילו אם לא הייתה מעורבות של אזרחים ספרדיים. ב-2015 בית משפט בגואטמלה הרשיע את מפקד חקירות המשטרה בגואטמלה ברצח, ניסיון לרצח, ופשעים נגד האנושות, בשל חלקו במתקפה על השגרירות שבה נהרג אביה של מנצ'ו.
ב-2006, מנצ'ו הייתה אחת ממייסדות יוזמת הנשים של פרס נובל (אנ'), יחד עם זוכות פרס נובל אחרות: גוד'י וויליאמס, שירין עבאדי, וונגרי מאטאיי, בטי ויליאמס ומייריד מגווייר. שש נשים ייצגו את צפון אמריקה, דרום אמריקה, אירופה, המזרח התיכון ואפריקה, והחליטו לשתף מניסיונן במאמץ משותף להשגת שלום, צדק ושוויון. יוזמת הנשים של פרס נובל נועדה לחזק זכויות נשים מסביב לעולם.
שאק ביוקנן

| --- | --- |
אין תמונה חופשית
 לידה:  30 בינואר 1997 (בן 27) מדיסון, מיסיסיפי, ארצות הברית
 עמדה:  קלע
 גובה:  1.91
 מכללה:  המכללה הקהילתית של צפון מזרח מיסיסיפי (2015–2017)   אוניברסיטת המדינה של מארי (2017–2019)
 דראפט:  לא נבחר, 2019
 קבוצות כשחקן
 2019–2022   2019–2022   2022–2023     2024–:  ממפיס גריזליס   ממפיס האסל   עירוני נס ציונה   קרדיצה   הפועל גליל עליון
 
לירוי "שאק" ביוקנן (באנגלית: Leroy "Shaq" Buchanan; נולד ב-30 בינואר 1997) הוא כדורסלן אמריקאי המשחק בעמדת הקלע בהפועל גליל עליון.
קריירה

ביוקנן גדל במדיסון, מיסיסיפי. הוא שיחק בקבוצת הכדורסל של מכללה הקהילתית של צפון מזרח מיסיסיפי בשנים 2015–2017, ובשנים 2017–2019 שיחק בקבוצת הכדורסל של אוניברסיטת המדינה של מארי לצד ג'ה מוראנט, ויחד הובילו את הקבוצה לעונת השיא שלה.
לאחר שלא נבחר דראפט ה-NBA ב-2019, הצטרף לסגל ממפיס גריזליס לליגת הקיץ של ה-NBA וב-17 באוקטובר חתם בקבוצה. במהלך העונות העוקבות, נע ביוקנן בין סגל הגריזליס לסגל ממפיס האסל מליגת הפיתוח של ה-NBA. הוא הצטרף לסגל ממפיס גריזליס בליגת הקיץ ולעיתים במחנות האימונים ובקדם-העונה בשנים 2019–2022, אך לא שיחק משחק ליגה ב-NBA.
ב-8 בפברואר 2020 קלע שיא קריירה של 36 נקודות, והוסיף חמישה אסיסטים, ארבעה ריבאונדים ושתי חטיפות בניצחון 127–119 של ממפיס האסל על סאות' ביי לייקרס. ב-29 בפברואר רשם שיא קריירה של 18 ריבאונדים, בנוסף ל-22 נקודות ו-6 אסיסטים בהפסד 120–123 לסולט לייק סיטי סטארס.
ב-6 ביולי 2022 חתם בעירוני נס ציונה.
באפריל 2024 חתם בהפועל גליל עליון.
הערות שוליים

↑  Rick Cleveland, In this Madison family, March Madness is real, Mississippi Today, ‏2019-03-22 (באנגלית אמריקאית)
↑  By Ros Dumlao;, Slam-dunk effort: Buchanan’s play leads Madison Central in 6A, The Clarion-Ledger (באנגלית אמריקאית)
↑  OVC Basketball Media Day Powered by Vectren Video: Murray State, ovcsports.com (באנגלית)
↑  Murray State's Morant and Buchanan, Belmont's Muszynski and Byrd Earn 2018-19 OVC Men's Basketball Top Honors, ovcsports.com (באנגלית)
↑  Memphis Grizzlies sign Shaq Buchanan, www.nba.com (באנגלית)
↑  Gage Johnson, Former Racer Buchanan signs with Memphis Hustle, TheNews.org (באנגלית אמריקאית)
↑  Shaq Buchanan Signs With Memphis Grizzlies G-League Affiliate, WKMS, ‏2019-10-17 (באנגלית)
↑  EDWARD MARLOWE emarlowe@paducahsun.com, MSU's Buchanan bound for Grizzlies summer league, The Paducah Sun (באנגלית)
↑  Memphis Grizzlies announce 2021 Salt Lake City Summer League roster, www.nba.com (באנגלית)
↑  Memphis Grizzlies sign Romeo Weems, www.nba.com (באנגלית)
↑  Memphis Grizzlies sign Tyrell Terry and Shaq Buchanan to 10-day contracts, www.nba.com (באנגלית)
↑  Memphis Grizzlies 2022 NBA2K23 Summer League Roster | NBA.com, www.nba.com
↑  Shaq Buchanan: Turns in career night, CBSSports.com (באנגלית)
↑  נועה פופלינגר, ‏חוזר לישראל: שאק ביוקנן סיכם בגליל, באתר ערוץ הספורט, 25 באפריל 2024
שאק מור

שאקוול קוואמה "שאק" מור (נולד ב-2 בנובמבר 1996) הוא כדורגלן אמריקאי שמשחק בעמדת המגן הימני בקבוצת נאשוויל מה-MLS.
קריירה

ב-30 באוגוסט 2016, הצטרף מור לקבוצת המילואים של לבאנטה. עונה לאחר מכן, ב-30 בספטמבר 2017, הוא נכלל לראשונה בסגל הקבוצה הבוגרת למשחק ליגה נגד דפורטיבו אלאבס.
ב-13 ביולי 2018, הושאל מור לשנה לקבוצת ראוס דפורטיו מליגת המשנה בספרד, אך ב-28 בדצמבר 2018  הוא היה אחד מחמישה שחקנים שעזבו את הקבוצה עקב אי תשלום שכר.
ב-24 ביולי 2019, הוא חתם על חוזה לשלוש שנים בקבוצת טנריפה, גם היא מליגת המשנה בספרד.
ב-19 ביולי 2022, הוא חתם בנאשוויל מליגת ה-MLS, אשר שילמה תמורשתו דמי העברה בסך של 2 מיליון דולר אמריקאי.
נבחרת לאומית

לאחר שדחה את ההצעה לשחק בנבחרות הצעירות של נבחרת טרינידד וטובגו, החליט מור לייצג את הנבחרות הצעירות של נבחרת ארצות הברית. הוא שימש כקפטן של הנבחרת עד גיל 17 בעונת 2012/2013.
הוא זומן לראשונה לסגל הנבחרת הבוגרת למשחק ידידות נגד נבחרת פרגוואי ב-18 במרץ 2018.
נכלל בסגל בקופה אמריקה 2024.